אברהם נתן

אברהם נתן (נולד ב-1948) הוא מנהל, דירקטור ואיש עסקים ישראלי. בין תפקידיו: נציב שירות המדינה בשנים 1983–1986, יו"ר רשות השידור בשנים 2002–2004 וחבר דירקטוריון חדשות 13. אברהם נתן נולד ב-1948 וגדל בשכונת קריית שלום בתל אביב. שירת בצה"ל במשך 13 שנים ובשנת 1978 סיים את שירותו כראש ענף ארגון ולוגיסטיקה בחיל התחזוקה, בדרגת סגן אלוף. שנה לאחר שחרורו מצה"ל מונה למנכ"ל עיריית לוד. קיבל תואר ראשון בכלכלה ומנהל עסקים ותואר שני במינהל ציבורי, שניהם מאוניברסיטת בר-אילן, ותואר ראשון במשפטים מהקריה האקדמית אונו. הוסמך כעורך דין. ב-1979 ניהל חברה לשירותי ניקיון. עסקה למכירת מכוניתו התגלגלה לתביעה אזרחית שהגיש נתן, ובה בית המשפט מתח ביקורת על אמינות עדותו. בשנת 1983 מונה על ידי שר האוצר, יורם ארידור, לנציב שירות המדינה, ושימש בתפקיד זה עד 1986. במסגרת תפקידו הציע רפורמה במבנה השכר בשירות המדינה, אך הצעתו לא מומשה. במהלך כהונתו זו היה גם יו"ר החברה למפעלי כלכלה ותרבות לעובדי המדינה ודירקטור בחברה הממשלתית מלם מערכות. עם סיום כהונתו כנציב שירות המדינה מונה לציר כלכלי של ישראל בשגרירות ישראל בלונדון, וכיהן בתפקיד זה עד 1989. עם חזרתו לישראל היה במשך שלוש שנים חבר מרכז הליכוד. שימש כיו"ר חברת עשות אשקלון, וכיו"ר החברה הממשלתית למדליות ולמטבעות. בשנת 2002 מונה ליו"ר רשות השידור, ושימש בתפקיד זה עד להתפטרותו ב־2004. בשנים 2003–2009 שימש כדירקטור חיצוני בבנק מזרחי טפחות. במרץ 2012 התפטר מתפקידו כדירקטור בחברת החשמל לישראל, לאחר עשנתיים בתפקיד. בשנת 2012 מונה ליו"ר שידורי קשת. נתן נמנה עם העדים בפרשת הולילנד, ובבית המשפט חזר בו מהעדות שנתן במשטרה. על עדותו כתב שופט בית המשפט המחוזי בתל אביב דוד רוזן: "עדות מר נתן הותירה באולם בית המשפט תחושה קודרת ועכורה. עד נכבד התפתל על הדוכן וביקש להסתיר ולהעלים עובדות, עליהן סיפר בחקירתו במשטרה [...]. אברהם נתן עלה על דוכן העדים כאזרח הנחוש ש'לא לדעת', או ליתר דיוק, אזרח שבחר להעיד כמי ש'לא ראה ולא שמע דבר'. אברהם נתן התייצב בבית-המשפט כמי שגמר אומר שלא להאיר התמונה העובדתית שנתרחשה לנגד עיניו, גם במחיר אי אמירת אמת בעדות בבית-משפט." באוגוסט 2014 מונה לדירקטור בחברת חוצה ישראל. ארבעה חודשים לאחר מכן, נדון מינויו ליו"ר דירקטוריון חברת חוצה ישראל, והוועדה לבדיקת מינויים בחברות ממשלתיות פסלה את מינויו לנוכח קביעות בית המשפט המחוזי בנוגע למהימנות עדותו בפרשת הולילנד. נתן הוסיף לכהן כדירקטור בחברה זו עד אוגוסט 2017. באפריל 2018 מונה לדירקטור בחברת פארק אריאל שרון. עמותת אדם טבע ודין עתרה נגד מינוי זה, אך עתירתה נדחתה. בהמשך מונה ליו"ר הדירקטוריון של פארק אריאל שרון. נתן הוא מנכ"ל חברת דוניר בע"מ, חברת השקעות העוסקת במיזמים בנדל"ן שאותה הקים בינואר 1990. הוא חבר הנהלה וחבר הנאמנים של הסוכנות היהודית, יו"ר חברת חלמיש וחבר דירקטוריון של חברת נתיבי הגז הטבעי לישראל,במרץ 2021 מונה לחבר דירקטוריון חדשות 13. כיהן גם בדירקטוריונים של בית החולים אסף הרופא, בנק יהב, חברת קמור ועוד. נתי טוקר, שוקי שדה, הכירו את אברהם נתן: הנשק הפוליטי של קשת וחבר מרכז הליכוד לשעבר, באתר TheMarker‏, 19 באפריל 2012 נתי טוקר, שוקי שדה, הכירו את אברהם נתן: הנשק הפוליטי של קשת וחבר מרכז הליכוד לשעבר, באתר TheMarker‏, 19 באפריל 2012 אברהם נתן, באתר הסוכנות היהודית יאיר פידל, אברהם נתן קנה מכונית בדולרים והסתבך בבית המשפט, חדשות, 23 בנובמבר 1984; אייל ארליך, ההסתבכויות הקטנות שד הפקידים הגדולים: הסיפור על אברהם נתן, כותרת ראשית, 17 באפריל 1985 דידי יזרעאלי, צולר לוקח מנתן, כל העיר, 26 ביולי 1985 שרגא מקל, נציב שירות המדינה מציע רפורמה: לבטל את הפיקציות במשכורת, מעריב, 21 באוגוסט 1984 שרגא מקל, נציב שירות המדינה הודח מראשות חברה של עובדי המדינה, מעריב, 30 בינואר 1986 דירקטורים חדשים ל"מלם מערכות", מעריב, 11 בספטמבר 1984 דוד ליפקין, חברות ישראליות יכולות לגייס הון בבורסת לונדון, מעריב, 19 במרץ 1987 דרור מרום, ‏פורש יו"ר עשות-אשקלון, אברהם נתן; התמנה ליו"ר רשות השידור, באתר גלובס, 19 בנובמבר 2002 אברהם נתן מונה ליו"ר רשות השידור, באתר הארץ, 27 באוקטובר 2002 נועם שגב, אברהם נתן הוא יו"ר רשות השידור, באתר ynet, 27 באוקטובר 2002 ענת באלינט, התפטר מתפקידו יו"ר רשות השידור אברהם נתן, באתר הארץ, 23 בספטמבר 2004 שרון שפורר, הדח"צ שהתנגד לשכרו של יונס התפטר, באתר TheMarker‏, 23 במרץ 2009 ליאור גוטמן, "חברת החשמל - השריד האחרון לאוליגרכיות של חברות ממשלתיות", באתר כלכליסט, 4 במרץ 2012 משה גורלי, משפט הולילנד: אברהם נתן חזר בו מעדותו במשטרה בעניין יוסי אולמרט, באתר כלכליסט, 14 במרץ 2013 ת"פ 10291-01-12 מדינת ישראל נ' צ'רני ואחרים, ניתן ב-21 במרץ 2014 (מסמך כבד); רויטל חובל, פרשת הולילנד: תמצית הכרעת הדין של השופט דוד רוזן, באתר הארץ, 31 במרץ 2014 רועי מנדל, ההתנהלות וההתנערות: כך מינה שר התחבורה אדם שספג ביקורת חריפה בפרשת הולילנד לתפקיד ציבורי בכיר, באתר ynet, 5 באוקטובר 2014 בג"ץ 6212/18 אדם טבע ודין - אגודה ישראלית להגנת הסביבה נ' השר להגנת הסביבה ואחרים, ניתן ב־7 בינואר 2019; איתמר לוין, נתן - יו"ר פארק שרון, באתר News1 מחלקה ראשונה, 8 בינואר 2019 דירקטוריון החברה, באתר חברת נתיבי הגז הטבעי לישראל ענת ביין-לובוביץ', ‏מועצת הרשות השנייה מינתה שישה דירקטורים חדשים לחברות החדשות, באתר גלובס, 17 במרץ 2021; נתי טוקר, כך פעלה הרשות השנייה למנות מקורב למפלגת הליכוד למפקח על רביב דרוקר, באתר TheMarker‏, 21 באפריל 2021 שלי אפלברג, מפרקי קמור תובעים את הדירקטורים ובעל השליטה: "הובילו לחדלות פירעון", באתר TheMarker‏, 1 בפברואר 2017; ת"צ 15310-05-14 טל ואח' נ' ברנר ואח', ניתן ב-24 בפברואר 2021